Pussy Riot-lid uit tronk vrygelaat | Nuus24
Pussy Riot se appèl aangehoor
Moskou – 'n Appèlhof in Rusland het een van die lede van die rock-groep Pussy Riot vrygelaat terwyl die hof by die vonnisse van die ander twee lede bekragtig het.Die regter het Woensdag gesê hy gaan die vonnis van die 30-jarige Yekaterina Samutsevich opskort, terwyl die tronkstraf van twee jaar wat opgelê is vir Nadezhda Tolokonnikova (22) en Maria Alyokhina (24) onveranderd bly. Die drie groeplede is in Augustus tot twee jaar tronkstraf gevonnis vir 'n protesoptrede wat hulle teen pres. Vladimi Putin by Moskou se hoofkatedraal gehou het.Die regter het beslis dat Samutsevich se vonnis opgeskort moet word omdat sy deur wagte uit die katedraal gegooi was, voordat sy kon deelneem aan die optrede.Putin het vroeër vandeesweek tydens 'n onderhoud om sy 60ste verjaardag te vier gesê die groeplede het gekry wat hulle verdien.– Al-Jazeera.– Volg Nuus24 op Twitter.